B4-0021, 0024, 0026, 0027 και 0033/97

Ψήφισμα σχετικά με το Ευρωπαϊκό Συμβούλιο του Δουβλίνου στις 13 και 14 Δεκεμβρίου 1996

Το Ευρωπαϊκό Κοινοβούλιο,

- έχοντας υπόψη το ψήφισμά του της 11ης Δεκεμβρίου 1996 σχετικά με τις προπαρασκευαστικές εργασίες της συνεδρίασης του Ευρωπαϊκού Συμβουλίου της 13ης - 14ης Δεκεμβρίου 1996 στο Δουβλίνο (( ΣΠ της ημερομηνίας αυτής, Μέρος ΙΙ, σημείο 1 α))),

- έχοντας υπόψη τα συμπεράσματα του Ευρωπαϊκού Συμβουλίου του Δουβλίνου στις 13 και 14 Δεκεμβρίου 1996,

- έχοντας υπόψη τη δήλωση του Προέδρου του Ευρωπαϊκού Συμβουλίου,

Α. λαμβάνοντας υπόψη τη θεμιτή επιθυμία των πολιτών να δουν την Ευρωπαϊκή Ένωση να λαμβάνει μέτρα στους τομείς της απασχόλησης, της ασφάλειας και της καταπολέμησης της εγκληματικότητας, της οικονομικής και κοινωνικής ανάπτυξης και των εξωτερικών σχέσεων,

Β. λαμβάνοντας υπόψη ότι η Υπουργική Διάσκεψη της Σιγκαπούρης προσέφερε την πρώτη ευκαιρία μετά την ίδρυση του Παγκοσμίου Οργανισμού Εμπορίου (ΠΟΕ) για την εκτίμηση, σε ανώτατο επίπεδο, του έργου του ΠΟΕ και τη χάραξη μιας πορείας που οδηγεί σε ένα περιβαλλοντικώς αποδεκτό και κοινωνικώς δίκαιο εμπόριο,

Γ. παραπέμποντας, όσον αφορά την Διακυβερνητική Διάσκεψη, στο ειδικό ψήφισμά του της 16ης Ιανουαρίου 1997 σχετικά με το γενικό πλαίσιο για σχέδιο αναθεώρησης των Συνθηκών (( ΣΠ της ημερομηνίας αυτής, Μέρος ΙΙ, σημείο 1 β))),

1. επιδοκιμάζει τα συνολικά αποτελέσματα της Ιρλανδικής Προεδρίας του Συμβουλίου και χαιρετίζει την πρόοδο που επιτεύχθηκε[semigr ]

Διακυβερνητική Διάσκεψη

2. επιδοκιμάζει το σχέδιο αναθεώρησης των Συνθηκών που πρότεινε η Ιρλανδική Προεδρία του Συμβουλίου[semigr ] εκφράζει, ωστόσο, τη λύπη του για το γεγονός ότι δεν έχει σημειωθεί επαρκής πρόοδος κυρίως στους τομείς του εκδημοκρατισμού και της αποτελεσματικότητας των θεσμικών οργάνων, της ενίσχυσης του ρόλου του Ευρωπαϊκού Κοινοβουλίου, της διαφάνειας των διαδικασιών του Συμβουλίου και της κοινής εξωτερικής πολιτικής και πολιτικής ασφάλειας[semigr ] καλεί, συνεπώς, την Ολλανδική Προεδρία του Συμβουλίου να αναπτύξει περαιτέρω τις θετικές προτάσεις της Ιρλανδικής Προεδρίας, και συγκεκριμένα όσες αφορούν την απασχόληση, τη μη διάκριση και την προστασία του περιβάλλοντος[semigr ]

3. ζητεί από τη Διακυβερνητική Διάσκεψη να εξασφαλίσει ότι στον νέο τίτλο για την απασχόληση θα διαμορφωθούν με αμοιβαία συνέπεια οι κατευθυντήριες γραμμές για την πολιτική απασχόλησης και την οικονομική πολιτική, ούτως ώστε η ανάπτυξη και η απασχόληση να προωθηθούν παράλληλα με τη σταθερότητα[semigr ]

4. επιδοκιμάζει την πρόταση που περιλαμβάνει το σχέδιο αναθεώρησης των Συνθηκών, να μην περιλαμβάνονται πλέον στον τρίτο πυλώνα ζητήματα της πολιτικής ασύλου και μετανάστευσης, της πολιτικής για υπηκόους τρίτων χωρών, των εξωτερικών συνόρων, της θεώρησης διαβατηρίων και της τελωνειακής συνεργασίας, και καλεί τα κράτη μέλη και το Συμβούλιο να συμφωνήσουν ως προς τον ρόλο που θα εξασφαλίζει την άσκηση δημοκρατικού ελέγχου εκ μέρους του Ευρωπαϊκού Κοινοβουλίου και του Ευρωπαϊκού Δικαστηρίου που θα προβλέπεται στο νέο άρθρο Ζ[semigr ]

Οικονομική και Νομισματική Ένωση

5. εκφράζει την ικανοποίησή του για την τριπλή συμφωνία που επετεύχθη στο πλαίσιο των προπαρασκευαστικών εργασιών για την τρίτη φάση της ΟΝΕ, σχετικά με το νομικό καθεστώς του εύρω, το νέο Ευρωπαϊκό Νομισματικό Σύστημα και το σύμφωνο σταθερότητας και ανάπτυξης, παρέχοντας με τον τρόπο αυτό όλες τις εγγυήσεις για να καταστεί το εύρω ένα από τα πιο ισχυρά νομίσματα του κόσμου, το οποίο θα ευνοήσει μεταγενέστερα την ανάπτυξη και την απασχόληση[semigr ]

α) όσον αφορά το σύμφωνο σταθερότητας και ανάπτυξης, πιστεύει ότι η συμφωνία στην οποία κατέληξε το Ευρωπαϊκό Συμβούλιο προβλέπει μηχανισμούς για τη διασφάλιση της δημοσιονομικής πειθαρχίας, με παράλληλη διατήρηση - έστω και ανεπαρκώς - του ρόλου της οικονομικής πολιτικής για την αποτελεσματική αντιμετώπιση της οικονομικής ύφεσης[semigr ] αποδοκιμάζει, ωστόσο, το γεγονός ότι τόσο το Συμβούλιο όσο και το Ευρωπαϊκό Συμβούλιο έχουν έως τώρα αγνοήσει σε μεγάλο βαθμό πολλές από τις ανησυχίες του Κοινοβουλίου σχετικά με το σύμφωνο αυτό, που έχουν διατυπωθεί μέσω των τροπολογιών του στις δύο προτάσεις κανονισμών του Συμβουλίου σχετικά με το εν λόγω σύμφωνο, οι οποίες εγκρίθηκαν στις 28 Νοεμβρίου 1996 (( ΣΠ της ημερομηνίας αυτής, Μέρος ΙΙ, σημείο 7.)) από μεγάλη πλειοψηφία βουλευτών[semigr ] προτρέπει, για το λόγο αυτό, το Συμβούλιο να λάβει υπόψη τις τροπολογίες αυτές κατά την οριστικοποίηση των εν λόγω προτάσεων κανονισμών[semigr ]

β) όσον αφορά το νομικό πλαίσιο του εύρω, πιστεύει ότι οι δύο προτάσεις κανονισμών, αν και παρέχουν επαρκή βεβαιότητα όσον αφορά τη συνέχεια των συμβάσεων, θα πρέπει να συμπληρωθούν με επιπρόσθετα μέτρα, προκειμένου να βελτιωθεί η εηνμέρωση και προστασία των καταναλωτών[semigr ]

γ) εκφράζει την ικανοποίησή του για τη δέσμευση του Συμβουλίου στην πρωτοβουλία SEM 2000 της Επιτροπής και ζητεί επειγόντως από το Συμβούλιο και την Επιτροπή να πραγματοποιήσουν περαιτέρω προόδους το 1997[semigr ] επιδοκιμάζει τους δεσμούς που θα επιτρέψει να δημιουργηθούν μεταξύ των χωρών που θα ενταχθούν μελλοντικά στο σύστημα αυτό και των χωρών που θα βρίσκονται στο προπαρασκευαστικό στάδιο ένταξής τους[semigr ] εκφράζει, ωστόσο, την ανησυχία ότι το θεσμικό πλαίσιο που προβλέπεται για τη λειτουργία και τον έλεγχο του νέου μηχανισμού συναλλαγματικών ισοτιμιών θα επηρεάσει σε μεγάλο βαθμό τα συμβαλλόμενα μέρη που δεν υπόκεινται σε άμεσο δημοκρατικό έλεγχο, και ιδίως την Οικονομική και Δημοσιονομική Επιτροπή[semigr ] εκφράζει την ανησυχία ότι με τον τρόπο αυτό θα ενισχυθεί η τάση σταδιακής αποπολιτικοποίησης της πολιτικής για τη λήψη οικονομικών αποφάσεων σε ευρωπαϊκό επίπεδο[semigr ]

6. υπενθυμίζει τη σύσταση που διατύπωσε στο ψήφισμά του της 28ης Νοεμβρίου 1996 που περιλαμβάνει τη γνώμη του Ευρωπαϊκού Κοινοβουλίου, σύμφωνα με το άρθρο 109 Ι, παράγραφος 2, της Συνθήκης ΕΚ σχετικά με την απόφαση περί συγκλίσεως για το 1996 την οποία έλαβε το Συμβούλιο που συνήλθε σε επίπεδο αρχηγών κρατών και κυβερνήσεων (( ΣΠ της ημερομηνίας αυτής, Μέρος ΙΙ, σημείο 9 α).)), προκειμένου το 1998 να χρησιμοποιηθεί όσο το δυνατόν περισσότερο το περιθώριο αποτίμησης που καθορίζεται στο άρθρο 104 Γ, παράγραφος 2 κατά τρόπο ώστε η τρίτη φάση της ΟΝΕ να ξεκινήσει με ικανοποιητικό αριθμό συμμετεχόντων, και επαναλαμβάνει την άποψή του ότι η ανισορροπία μεταξύ της Ευρωπαϊκής Κεντρικής Τράπεζας και των άλλων ευρωπαϊκών θεσμικών οργάνων, ιδίως δε του Ευρωπαϊκού Κοινοβουλίου, πρέπει να διορθωθεί με την επέκταση των διαδικασιών διαβούλευσης[semigr ]

7. ζητεί να υπάρξει αυξημένη συνεργασία στον τομέα των δημοσιονομικών και οικονομικών πολιτικών μεταξύ των κρατών μελών που θα συμμετάσχουν στο εύρω μετά την 1η Ιανουαρίου 1999 και υπογραμμίζει στο πλαίσιο αυτό τη σημασία που έχει να καθοριστεί και να τεθεί σε εφαρμογή μια πραγματικά κοινή οικονομική πολιτική[semigr ]

Ανάπτυξη και απασχόληση

8. επιδοκιμάζει τη δήλωση του Δουβλίνου για την απασχόληση και σημειώνει ιδίως τη διακηρυγμένη πρόθεση «να αξιοποιηθούν νέες πηγές απασχόλησης», αλλά προειδοποιεί το Ευρωπαϊκό Συμβούλιο να μην επαναλαμβάνει απλώς δηλώσεις αρχών, εάν δεν ακολουθούνται από πραγματικές δεσμεύσεις και δεν στηρίζονται από όργανα, στόχους και χρονοδιάγραμμα, ούτως ώστε να αποκατασταθεί η εμπιστοσύνη της κοινής γνώμης στην Ευρωπαϊκή Ένωση[semigr ]

9. καλεί, συνεπώς, το Συμβούλιο και την Επιτροπή να υλοποιήσουν χωρίς καθυστέρηση τη δήλωση αυτή, με την ενισχυμένη ενσωμάτωση της πολιτικής απασχόλησης και με μια προσανατολισμένη στην απασχόληση μακροοικονομική πολιτική, με την ενίσχυση των διαρθρωτικών πολιτικών, με παράλληλη χρήση κοινών δεικτών για τη μέτρηση της απόδοσης των κρατών μελών στον τομέα της απασχόλησης, καθώς και με την εφαρμογή του «προγράμματος του Έσσεν» με στόχο την καθιέρωση πλαισίου διεθνούς συνεργασίας και τη διάδοση της καλύτερης πρακτικής μεταξύ των κρατών μελών[semigr ] επιδοκιμάζει τις κατευθυντήριες γραμμές που περιλαμβάνονται στη γενική έκθεση για την απασχόληση, αλλά προσβλέπει στα κράτη μέλη ώστε να εφαρμόσουν τελικά τις κατευθυντήριες αυτές γραμμές, προκειμένου η έκθεση αυτή να μην παραμείνει απλή υπενθύμιση της ανάγκης για προώθηση της απασχόλησης[semigr ]

10. επιδοκιμάζει τα συμπεράσματα του Ευρωπαϊκού Συμβουλίου για μια δημοσιονομική πολιτική που ευνοεί περισσότερο την απασχόληση, και χαιρετίζει τις πρωτοβουλίες της Επιτροπής στον τομέα αυτό[semigr ] υπενθυμίζει, ωστόσο, ότι η προϋπόθεση της ομόφωνης λήψης αποφάσεων στον τομέα της δημοσιονομικής πολιτικής έχει έως τώρα παρεμποδίσει την ανάληψη αποτελεσματικών ενεργειών στον τομέα αυτό[semigr ]

Παγκόσμιος Οργανισμός Εμπορίου

11. επιδοκιμάζει την επιτυχή εδραίωση του ΠΟΕ κατά τη Διάσκεψη της Σιγκαπούρης καθώς και τις αποφάσεις της υπέρ των πτωχότερων χωρών, για τις πρόσθετες δασμολογικές μειώσεις και το περαιτέρω άνοιγμα των αγορών, καθώς και για τα αποτελέσματα όσον αφορά το ζήτημα του εμπορίου προϊόντων της τεχνολογίας των πληροφοριών[semigr ]

12. καλεί το Συμβούλιο και την Επιτροπή, κατά το προπαρασκευαστικό στάδιο λήψεως αποφάσεων έως την προσεχή υπουργική διάσκεψη, να προτείνουν την αναθεώρηση των κανόνων του ΠΟΕ στοχεύοντας στην ικανοποιητικότερη τήρηση των διεθνώς ανεγνωρισμένων περιβαλλοντικών και κοινωνικών προδιαγραφών, σύμφωνα με τον στόχο μιας διεθνώς ανεγνωρισμένης πολιτικής ανταγωνισμού που διασφαλίζει τόσο τον ελεύθερο όσο και το θεμιτό χαρακτήρα του παγκόσμιου εμπορίου[semigr ]

13. επαναλαμβάνει, στο πλαίσιο αυτό, το αίτημά του προς το Συμβούλιο και την Επιτροπή να του υποβάλλουν, σύμφωνα με το άρθρο 228, παράγραφος 3, δεύτερο εδάφιο της Συνθήκης ΕΚ, κάθε συμφωνία που αποτελεί αντικείμενο διαπραγμάτευσης στο πλαίσιο του ΠΟΕ[semigr ]

Εσωτερικές υποθέσεις

14. υπογραμμίζει, από κοινού με το Ευρωπαϊκό Συμβούλιο, την προσήλωσή του στη διατήρηση και ανάπτυξη της Ευρωπαϊκής Ένωσης ως χώρου ελευθερίας, ασφάλειας και δικαιοσύνης, στο πλαίσιο του σεβασμού των κανόνων δικαίου και της προστασίας της ιδιωτικής ζωής[semigr ]

15. αποδοκιμάζει για μία ακόμη φορά το γεγονός ότι στους τομείς της δικαιοσύνης και των εσωτερικών υποθέσεων παρατηρείται αυξανόμενος αριθμός δραστηριοτήτων και εξελίξεων χωρίς οιαδήποτε συμμετοχή του Κοινοβουλίου, και επαναλαμβάνει το αίτημά του για περισσότερες δημοκρατικές διαδικασίες στον τομέα αυτό[semigr ]

16. επιμένει να ενημερώνεται δεόντως και να ζητείται η γνώμη του, σύμφωνα με το άρθρο Κ.6 της Συνθήκης για την ΕΕ, σχετικά με τις τρέχουσες δραστηριότητες στους τομείς προτεραιότητας των ναρκωτικών, του οργανωμένου εγκλήματος, της τρομοκρατίας και σεξουαλικής εκμετάλλευσης παιδιών[semigr ] τα ζητήματα αυτά δεν πρέπει να αφήνονται μόνον στην πληθώρα των οργάνων του Συμβουλίου και της Επιτροπής, και ζητεί να υποβάλλονται και στο Κοινοβούλιο οι κοινές δράσεις και τα ψηφίσματα που εγκρίνει το Συμβούλιο στον τομέα της κατάχρησης ναρκωτικών[semigr ]

Διεύρυνση

17. χαιρετίζει την επιβεβαίωση από το Ευρωπαϊκό Συμβούλιο του χρονοδιαγράμματος που είχε προταθεί στη Μαδρίτη για τη μελλοντική διεύρυνση της Ένωσης, συμπεριλαμβανομένης της πρόθεσης της Επιτροπής να ενισχύσει περαιτέρω τη στρατηγική για τα προ της ένταξης στάδια, και τονίζει παράλληλα ότι έχει ζωτική σημασία να τηρούνται αυστηρά οι κανόνες δικαίου, η δημοκρατία και τα ανθρώπινα δικαιώματα στα κράτη που προσχωρούν[semigr ]

18. υπενθυμίζει το ψήφισμά του της 12ης Δεκεμβρίου 1996 για τη χρηματοδότηση της διεύρυνσης της Ευρωπαϊκής Ένωσης ((ΣΠ της ημερομηνίας αυτής, Μέρος ΙΙ, σημείο 5)), και επαναλαμβάνει την άποψή του ότι η διεύρυνση πρέπει να συμβαδίζει με την εμβάθυνση της Ένωσης[semigr ]

Εξωτερικές υποθέσεις

19. εκφράζει τη σύμφωνη γνώμη του σχετικά με τη δήλωση του Ευρωπαϊκού Συμβουλίου για την ειρηνευτική διαδικασία στη Μέση Ανατολή και επιβεβαιώνει τη σπουδαιότητα μιας πολιτικής πρωτοβουλίας της Ευρωπαϊκής Ένωσης με στόχο την εκ νέου έναρξη της ειρηνευτικής διαδικασίας βάσει των συμφωνιών στις οποίες κατέληξαν οι εκπρόσωποι του Ισραήλ και των Παλαιστινίων[semigr ] πιστεύει ότι η ανάπτυξη της ευρωμεσογειακής εταιρικής σχέσης και η κατάρτιση ενός χάρτη Ένωσης-Μεσογείου συνιστούν θετικές ενέργειες για την παρακολούθηση των εργασιών της Διάσκεψης της Βαρκελώνης[semigr ]

20. επιβεβαιώνει τη σπουδαιότητα του σεβασμού των ανθρωπίνων δικαιωμάτων για τις σχέσεις μεταξύ Ευρωπαϊκής Ένωσης και Τουρκίας και πιστεύει ότι, ελλείψει οιασδήποτε προόδου στον τομέα αυτό, το Συμβούλιο και η Επιτροπή θα πρέπει να σεβασθούν τη θέση του Κοινοβουλίου στο συγκεκριμένο θέμα[semigr ] ελπίζει ότι οι εμπλεκόμενες θα δεσμευθούν θετικά για την επίτευξη θετικής λύσης στην Κύπρο στο πλαίσιο των ψηφισμάτων του Συμβουλίου Ασφαλείας των Ηνωμένων Εθνών[semigr ]

21. θεωρεί ότι το σχέδιο δράσης της Ευρωπαϊκής Ένωσης για τη Ρωσία και την Ουκρανία συνιστά χρήσιμο μέσο για τη διατήρηση καλών σχέσεων με τις χώρες αυτές και τη συνέχιση της πορείας της οικονομικής και δημοκρατικής μετάβασης συμμερίζεται τη θέση που υιοθετήθηκε σχετικά με τη Λευκορωσία[semigr ]

22. εκφράζει την ικανοποίησή του για τη δήλωση του Ευρωπαϊκού Συμβουλίου στην οποία διατυπώνει τις ανησυχίες του για την κατάσταση στην Περιοχή των Μεγάλων Λιμνών της Αφρικής[semigr ] εκφράζει τη λύπη του πάντως για το γεγονός ότι η έλλειψη ενότητας εντός του Συμβουλίου καθώς και η θέση που πήραν οι Ηνωμένες Πολιτείες απέτρεψαν στην πραγματικότητα την ανάπτυξη της πολυεθνικής δύναμης ενώ εξακολουθούν να κινδυνεύουν οι ζωές εκατοντάδων χιλιάδων προσφύγων και εκτοπισμένων ατόμων στο Ανατολικό Ζαΐρ και παραμένει απτός ο κίνδυνος γενίκευσης των συγκρούσεων στην περιοχή[semigr ] υποστηρίζει, κατά συνέπεια, την πρόταση της Επιτροπής για ένα γενικό σχέδιο δράσης της Ευρωπαϊκής Ένωσης για την περιοχή αυτή, επιβεβαιώνοντας, ωστόσο, τη σπουδαιότητα της ενεργού συμμετοχής για την πρόληψη των κρίσεων, και ζητεί να δημιουργηθεί το ταχύτερο δυνατό το Κέντρο Ανάλυσης της Ευρωπαϊκής Ένωσης[semigr ]

23. λαμβάνει υπόψη τη θέση του Ευρωπαϊκού Συμβουλίου επί διαφόρων θεμάτων, και ιδίως ως προς τις σχέσεις μεταξύ Ευρωπαϊκής Ένωσης και Ηνωμένων Πολιτειών, Καναδά και Ανατολικού Τιμόρ[semigr ] επισημαίνει, ωστόσο, με ανησυχία, την αποτυχία του να λάβει θέση ως προς την κατάσταση που επικρατεί στη Βιρμανία[semigr ]

24. αναθέτει στον Πρόεδρό του να διαβιβάσει το παρόν ψήφισμα στο Ευρωπαϊκό Συμβούλιο, στο Συμβούλιο και στα λοιπά θεσμικά όργανα της Ένωσης.